ഹൈവേ നിര്മാണത്തിലെ അപാകത വീണ്ടും തെളിയുന്നു കാഞ്ഞിരപ്പള്ളി: കനത്ത മഴ പെയ്തതോടെ പുനലൂര്മൂവാറ്റുപുഴ ഹൈവേ നിര്മാണത്തിലെ അപാകത വീണ്ടും തെളിയുന്നു. രണ്ട് ദിവസമായി ശക്തമായി മഴ പെയ്തതോടെ തെക്കേത്തുകവലയിലും മണിമല മാര്ക്കറ്റ് ജംഗ്ഷന് റോഡിലും വെള്ളക്കെട്ടു രൂക്ഷം.തെക്കേത്തുകവല റോഡില് മുഴുവന് വെള്ളക്കെട്ടാണെന്നു നാട്ടുകാര് പറയുന്നു. ചാമംപതാല് റോഡിലൂടെ ഒഴുകിയെത്തുന്ന വെള്ളം ഓടയിലേക്ക് കൃത്യമായി ഒഴുകാന് സൗകര്യമില്ലാത്തതുമൂലം കവലയില് കെട്ടി നില്ക്കുകയാണ്. വാഹനങ്ങള് കടന്നു പോകുമ്ബോള് ചെളിവെള്ളം കടകള്ക്കുള്ളിലേക്കും വഴിയാത്രക്കാരുടെ ദേഹത്തേക്കും തെറിച്ച് വീഴുകയാണ്. ഓട നിര്മാണത്തിലെ അശാസ്ത്രീയതയാണ് മണിമല മാര്ക്കറ്റ് ജംഗ്ഷന് റോഡില് വെള്ളക്കെട്ട് രൂപപ്പെടാന് കാരണം. റോഡില് നിന്ന് ഒന്നരയടി പൊക്കത്തിലാണ് നടപ്പാത പണിതിരിക്കുന്നത്.വെള്ളം ഒഴുകി ഓടയിലേക്ക് ഇറങ്ങാന് പണിത ഹോള് ആകട്ടെ റോഡില് നിന്ന് ഉയരത്തില് അശാസ്ത്രീയമായാണ് പലയിടങ്ങളിലും സ്ഥാപിച്ചിരിക്കുന്തന്. നിര്മാണത്തിലെ അപാകത ഈസ്റ്റേണ് ഹൈവേ സംരക്ഷണ സമിതി പ്രവര്ത്തകര് ചൂണ്ടിക്കാട്ടിയിട്ടും അപാകതകള് പരിഹരിക്കാന് തയാറായില്ലെന്നും സംരക്ഷണ സമിതി പ്രവര്ത്തകര് പറയുന്നു. പല സ്ഥലങ്ങളിലും മണ്ണെടുത്ത് താഴ്ത്തിയതിനാല് കടകളിലേക്കും വീടുകളിലേക്കും കയറാന് കഴിയാത്ത അവസ്ഥയാണ്. റോഡ് പണി തുടങ്ങി ഒന്പതുമാസമായിട്ടും ഈ പ്രശ്നം പരിഹരിച്ചിട്ടില്ല. കാത്തിരിപ്പുകേന്ദ്രത്തിലും അപാകതമണിമല മാര്ക്കറ്റ് ജംഗ്ഷനില് നിര്മിച്ച വാഹന കാത്തിരിപ്പ് കേന്ദ്രം ഉദ്ഘാടനത്തിന് മുമ്ബേ ചെരിഞ്ഞു. ഹൈവേ നിര്മണത്തിന്റെ ഭാഗമായാണ് വാഹന കാത്തിരിപ്പ് കേന്ദ്രം നിര്മിച്ചത്. പൊന്കുന്നം മുതല് പ്ലാച്ചേരി വരെ നിര്മാണപ്രവര്ത്തനം നടത്തുന്ന കമ്ബനിക്കെതിരേ വന് ആക്ഷേപങ്ങളാണ് ഇതോടൊപ്പം ഉയരുന്നത്. പലയിടത്തും ഏറ്റെടുത്ത സ്ഥലം പൂര്ണമായി റോഡിനായി ഉപയോഗിച്ചിട്ടില്ല. ഇതുമൂലമുണ്ടായ മൂലേപ്ലാവിലെ കൊടുംവളവുകള് അപകടത്തിന് കാരണമായേക്കും. പലയിടത്തും പണ്ടുണ്ടായിരുന്ന വളവുകള് അതേപടി നിലനിര്ത്തിയിരിക്കുകയാണെന്ന് ആക്ഷേപവും ഇതോടൊപ്പം ഉയര്ന്നിട്ടുണ്ട്.